ज़ाम्बेज़ी नदी
ज़ाम्बेज़ी नदी (Zambezi River) अफ़्रीका की चौथी सबसे लंबी और हिन्द महासागर मे गिरने वाली सबसे बड़ी अफ़्रीकी नदी है। इसका जलसम्भर क्षेत्र 13,90,000 वर्ग किमी है, जो अफ्रीका में बहने वाली नील नदी का लगभग आधा है। यह 2,574 किमी लम्बी नदी ज़ाम्बिया में आरम्भ होती है, फिर पूर्वी अंगोला में नमीबिया की पूर्वोत्तरी सीमा और बोत्स्वाना की उत्तरी सीमा पर बहती है। इसके बाद यह ज़ाम्बिया और ज़िम्बाब्वे की सीमा पर बहकर मोज़ाम्बीक में प्रवेश करती है। फिर मोज़ाम्बीक के देश को लांघकर यह हिन्द महासागर में विलय हो जाती है। 50 मीटर ऊँचा विक्टोरिया जलप्रपात इसी नदी पर ज़ाम्बिया और ज़िम्बाब्वे की सीमा पर स्थित है। इस नदी में मगरमच्छ व दरियाई घोड़े और इसके किनारे सिंह, हाथी, आदि मिलते हैं।